**Direcția Generală Planul Național de Redresare și Reziliență**

Nr. înreg.: DGPNRR/87617/11.04.2024

**REFERAT DE APROBARE**

**a ordinului privind modificarea schemei de ajutor de Stat având ca obiectiv sprijinirea investițiilor destinate promovării producției de biogaz pe bază de gunoi de grajd**

**Ministerul Mediului, Apelor și Pădurilor gestionează, în calitate de coordonator de reforme și/sau investiții pentru Planul Național de Redresare și Reziliență (PNRR), următoarele componente:**

* Componenta 1 - Managementul apei, cu un buget de 1,462 miliarde de euro;
* Componenta 2 - Păduri și protecția biodiversității, cu un buget de 1,173 miliarde euro;
* Componenta 3 - Managementul deșeurilor, cu un buget 1,239 miliarde de euro;
* Componenta 7 - Transformarea digitală, Investiția 5 - Digitalizare în domeniul mediului.

**Componenta 3 – Managementul deșeurilor** din cadrul Planului Național de Redresare și Reziliență face parte din Pilonul I. Tranziție verde.

**Obiectivul** acestei componente reprezintă accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu legislația UE aplicabilă și trecerii la economia circulară.

Managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. Investițiile din cadrul Planului Național de Redresare și Reziliență în domeniul gestionării deșeurilor municipale contribuie cu 4.5% la ținta națională de atingere a ratei de 50% de reciclare și pregătire pentru reutilizare a deșeurilor municipale până în 2025, astfel cum este definită în Directiva – cadru privind deșeurile (Directiva 2008/98/CE modificată prin Directiva (UE) 2018/851).

Această componentă cuprinde o reformă și 3 investiții.

Obiectivul **Investiției 2. Dezvoltarea infrastructurii pentru managementul gunoiului de grajd și al altor deșeuri agricole compostabile.** este de a gestiona sustenabil biodeșeurile agricole, în special a celor provenite din activitățile zootehnice, prin creșterea gradului de valorificare a acestora în vederea reducerii poluării cu nitrați și dezvoltarea infrastructurii pentru managementul gunoiului de grajd și al altor deșeuri agricole compostabile.

**Obiectiv general**: Accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.

Implementarea acestei Investiții include, printre altele, și înființarea de sisteme de biogaz, după cum urmează:

* Ținta 55: 5 sisteme de biogaz pentru ferme mari, cooperativelor agricole, parteneriatelor între acestea, parteneriatelor între ferme/cooperative agricole și unități administrativ-teritoriale (UAT), parteneriatelor între ferme (indiferent de dimensiune) și întreprinderi (altele decât ferme) sau parteneriatelor între ferme/cooperative agricole, UAT-uri și întreprinderi.

**Alocarea financiară** acordată prin Planul Național de Redresare și Reziliență pentru lucrările destinate înființării de sisteme de biogaz în cadrul schemei de ajutor de stat este de 20.778.145 euro, echivalentul a 103.232.057,80 lei.

Astfel, pentru implementarea eficientă a activităților aferente investiției și pentru îndeplinirea obiectivelor generale și specifice ale acesteia, cu respectarea termenelor de implementare aferente Țintei 55, se impune emiterea ordinului privind publicarea, pe site-ul MMAP, pentru parcurgerea procedurii de dezbatere publică a schemei de ajutor de stat având ca obiect sprijinirea investițiilor destinate promovării producției de biogaz pe bază de gunoi de grajd.

* Prin schema de ajutor de stat este asigurat faptul că alocarea aferentă țintei 55 (instalații de biogaz) va fi utilizată pentru realizarea de investiții pentru înființarea de sisteme de producere a biogazului pentru ferme mari, cooperativelor agricole, parteneriatelor între acestea, parteneriatelor între ferme/cooperative agricole și unități administrativ-teritoriale (UAT), parteneriatelor între ferme (indiferent de dimensiune) și întreprinderi (altele decât ferme) sau parteneriatelor între ferme/cooperative agricole, UAT-uri și întreprinderi, cu respectarea Comunicării Comisiei – Orientări tehnice privind aplicarea principiului „de a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01).

Prezenta modificare a ordinului derivă din modificarea legislației specifice PNRR în sensul diminuării sumei aferente mecanismului de supracontractare asigurat din bugetul de stat, de la 30% la 15% conform instrucțiunilor MIPE.

Având în vedere cele de mai sus, propunem spre aprobare în vederea publicării pe site-ul Ministerului Mediului, Apelor și Pădurilor pentru parcurgerea etapei de consultare publică.